Մարկո Բոչի

**Մարկո Բոչի** (․ ներկայիս անունը **Մարկո Բոչիոլինի**, , ), թատրոնի, կինոյի և հեռուստատեսության իտալացի դերասան, ռեժիսոր և գրող։ Առավել հայտնի է «Քրեական վեպ» և «Հակամաֆիա։ Պալերմոն այսօր» սերիալներում խաղացած դերերով։

## Կենսագրություն
Սովորել է դերասանական վարպետություն Հռոմի «La Scaletta» դրամատիկական արվեստի կոնսերվատորիայում։ 2000 թվականից եղել է թատրոնի բեմում։ 2001 թվականից սկսել է նկարահանվել հեռուստատեսությունում և կինոյում։ Նրան իրական հաջողություն են բերել Ջանկարլո դե Կատալդոյի «Քրեական վեպ» և «Հակամաֆիա։ Պալերմոն այսօր» հայտնի հեռուստասերիալներում խաղացած ոստիկանի դերերը։

Հաջողության են հասել նրա այնպիսի դերասանական աշխատանքներ, ինչպիսիք են «Հազար ու մի գիշեր։ Ալադդին և Շահերեզադա» (2012) հեռուստաֆիլմը՝ Վանեսա Էսլերի և Պաս Վեգայի մասնակցությամբ, «Կներեք, եթե ես կամ» (2014) կատակերգությունը՝ Ռաուլ Բովայի և Պաոլա Կորտելեզիի մասնակցությամբ և էրոտիկայի տարրերով «Ես պետք է քեզ հետ լինեմ» (2015) դրաման, որը հայտնի է նաև «Getaway of Love» անունով, որտեղ խաղացել է Կլաուդիա Ջերինիի հետ միասին։

2016 թվականին հրատարակել է «A Tor Bella Monaca non piove mai» վեպը (այլ լեզուներով չի թարգմանվել)։ 2019 թվականին ավարտել է համանուն ֆիլմի նկարահանումները, որտեղ հանդես է եկել որպես ռեժիսոր և սցենարիստ։ Գլխավոր դերերը կատարել են Լիբերո դի Ռենցոն, Անտոնիա Լիսկովան և Անդրեա Սարտորետին։

2020 թվականի հոկտեմբերին թողարկվել է նրա երկրորդ՝ «In provincia si sogna sbagliato» վեպը։

## Անձնական կյանք
2013 թվականին հանդիպել է երգչուհի Էմմա Մարոնեի հետ։

2014 թվականի հուլիսի 5-ից ամուսնացած է եղել Լաուրա Կյաթիի հետ։ Զույգն ունի երկու որդի՝ Էնեան (ծնվ․՝ 2015 թվականի հունվարի 22) և Պաբլոն (ծնվ․՝ 2016 թվականի հուլիսի 8)։ Կնոջ և երեխաների հետ միասին ապրում է Պերուջա քաղաքում։

## Ընտրված ֆիլմագրություն
**Դերասան**
* 2006՝ Բորջիա / *Los Borgia*՝ *Պետրո Բեմբո*
* 2008—2010՝ Քրեական վեպ (հեռուստասերիալ) / *Romanzo criminale. La serie*՝ *հանձնակատար Նիկոլա Շալոյա*
* 2009՝ Հիանալի հասարակություն / *La bella societa*՝ *Ջորջիո*
* 2009՝ Աթելե Ֆոնտանա / *Atelier Fontana. Le sorelle della moda*՝ *Էնրիկո Լանդի*
* 2011—2013՝ Հակամաֆիա։ Պալերմոն այսօր (հեռուստասերիալ, եթերաշրջան 3—7) / *Squarda antimafia. Palermo oggi*՝ *Փոխկոմիսար Դոմենիկո Կալակատերա*
* 2012՝ Հազար ու մի գիշեր։ Ալադդին և Շահերեզադան / *Le mille e una notte. Aladino e Sherazade*՝ *Ալադդին*
* 2014՝ Իտալո Բարոկկո / *Italo*՝ *Անտոնիո Բլանկո*
* 2014՝ Կներեք, եթե ես կամ / *Scusate me esisto!*՝ *Նիկոլա*
* 2015՝ Ես պետք է ձեզ հետ լինեմ / *L'esigenza di unirmi ogni volta con te/Getaway of Love*՝ *Լեոնարդո*
* 2016—2018՝ Մեներգ (հեռուստասերիալ) / *Solo*՝ *Մարկո Պագանո*
* 2019՝ Պատրաստված է Իտալիայում (հեռուստասերիալ) / *Made in Italy*՝ *Ջոն Սասի*
* 2020՝ Իններորդ տրամաչափի / *Calibro 9*՝ *Ֆերնանդո Պիացցա*
* 2021՝ Զինված սրիկաներ / *Bastardi a mano armata*՝ *Սերջիո*

**Ռեժիսոր**
* A Tor Bella Monaca non piove mai/It's Mad World (նաև սցենարիստ՝ հիմնված իր սեփական համանուն վեպի վրա)

## Դերեր թատրոնում
* «Rebus» (2000, ռեժ. Ջորջիո Դե Վիրգիլիս)
* «La moglie ingenua e il marito malato» (Achille Campanile) (2000, ռեժ. Ջորջիո Դե Վիրգիլիս)
* «Angeli danzanti» (2001, ռեժ․ Ջ․ Պալերմո Ռայմոնդի)
* «L'uomo che voleva salvare il mondo» (2001, ռեժ․ Ջ․ Պալերմո Ռայմոնդի)
* «La Lupa» (Ջովաննի Վերգա) (2002, ռեժ. Giovanni Battista Diotajuti)՝ *Nanni Lasca*
* «Come le foglie» (G. Giacosa) (2002, ռեժ. Ռ. Սիլվեստրի)
* «Il giro-tindo» (Արթուր Շնիցլեր) (2003, ռեժ. Ռ. Սիլվեստրի)
* «Սիրո խելագարություն / Fool for Love» (Սեմ Շեպարդի պիես) (2003, ռեժ. Giovanni Battista Diotajuti)
* «Թագավորը լսում է / Un re in ascolto» (Իտալո Կալվինո) (2004, ռեժ. Լուկա Ռոնկոնի)
* «Giulietta e Rahman» (հիմնվելով Վիկո Ֆաջիի ստեղծագործության վրա) (2004,  ռեժ. Ջորջիո Դե Վիրգիլիս)՝ *Rahman*
* «Pardi?!» (2005, ռեժ. Լուկա Մոնտի)
* «Ռոմեո և Ջուլիետ» (Ուիլյամ Շեքսպիր) (2005, ռեժ. Էնրիկո Պետրոնիո)
* «Սիրանո դե Բերժերակ» (Էդմոն Ռոստան) (2006, ռեժ. Ֆ. Թաթուլլի)՝ *Քրիստոնյա*
* «The Laramie Project» (Moises Kaufman) (2007, ռեժ. Էնրիկո Մարիա Լամաննա)
* «Non lo dico a nessuno» (2008, ռեժ. Լուկա Մոնտի)
* «Ultima stagione in serie A» (2009, ռեժ. Մաուրո Մանդոլինե)
* «Մոդիլիանի» (2016, ռեժ. Անջելո Լոնգոնի)՝ *[[Ամեդեո Մոդիլիանի]]*
* «Lo Zingaro» (2020, ռեժ. Ալեսանդրո Մոջի)

## Մրցանակներ
* 2003՝ Giffoni film Festival Award
* 2015՝ Telegatto speciale на Roma fiction fest.
* 2015՝ Premio cariddi на Кинофестивале в Таормине.

## Ծանոթագրություններ

## Արտաքին հղումներ
* Մարկո Բոչչիի դերերի ցանկ 

Կատեգորիա:1978 ծնունդներ
Կատեգորիա:20-րդ դարի դերասաններ
Կատեգորիա:21-րդ դարի գրողներ
Կատեգորիա:21-րդ դարի դերասաններ
Կատեգորիա:Իտալացի գրողներ
Կատեգորիա:Իտալացի դերասաններ
Կատեգորիա:Իտալացի կինոռեժիսորներ
Կատեգորիա:Իտալացի սցենարիստներ
Կատեգորիա:Օգոստոսի 4 ծնունդներ